ትልህያታት ኦለምፒክ

ትልህያታት ኦለምፒክ ምን ሰነት (2500) ቀደም ተውሊደት አንበተ።ወናይ ግሪክ ሐካኪቶታት ክምለ ሸረሓሁ እሊ ትልህያታት እሊ ለአንበተ “ህርቀል ዘዩስ”ለትዲብ(ለቱዲብ)ዲን ግሪክ ክም ረቢ ረብታት ልትነሰእ ለዐለ ክም ቱ ሸረሐ፣ ለሰልፋይ ከበር እብ ክሱስ እለን ትልህያታት እለን እንዴ ትከተበ ለጸንሐ እት ሰነት (776) ቀደም ሚላድ ለትከተበ ዐለ፣ ለትልህያታት እትለ ወቅት ለሀይ እት ጋድም ኦልምብየ ገብአ፣ወእት ክል አርበዕ ሰነት ገብእ ዐለየ። ወእብላሀን አስክ አልፍ ሰነት ለገብእ ወቅት አተላለ ሐቆሁ ሮማን እት ሰነት 494 ክም አብጠረው ልትአ’መር፣

እሊ ትልህያታት እሊ ናይረት ዓደት ግሪክ “ለገሮብመ አክል አሕድ ክም ዐቅል ረዓዮት እግል ልርከብ ብእቱ” ለትብል እግል አከዶት እንዴ ተበሀላ ቱ ገብእ ለዐለ፣ወእት ቀደምለ ትልህያታት ለበጥር ለገበአ ጋር እግል ለሀሌ በታተን ልትሰመሕ ይዐለ፣ ከእትለ ወቅትለ ትልህያታት ሐርብመሳደፈ ምን ገብእ ለሐርብ ክም በጥር ገብእ ዐለ፣እሊ ትልህያታት ኦለምቢክ እግል 1.500 ሰነት ባጥር ሐቆለ ጸንሐ ኦሮት ባሩን ዲ ካብርታን ለልትበሀል ወድ ፈረንሰ ላቱ እናስ ምን ሐዲስ ክም ለአነብቱ ወደ፣ ህቱ እት ሰነት 1894 እት መዲነት ባሪስ እጅትማዕ እሊ ትልህያታት ለከስስ እግል ልግበእ እበ ለወደዩ ሊከ ናይ 15 ደውለት ለኣይክ እትለ እጅትመዕ ሐድረው፣ከለ ሙሽተርከትለ እጅትማዕ ለትልህያታት ምን ሐዲስ እግል ለአንብት ወእት ክል አርበዕ ሰነት እግል 

ልግበእ አተፈቀው፣ሐቆ ክልኤ ሰነት እት ሰነት 1896 ለሰልፋይት ደውረት ናይለ ትልህያ እት መዲነት ኣቴነ ዓሲመት ግሪክ እትለ ቀዲም ሜዳን ግሪክ አትሳነዮት እንዴ ገበአ እቱ ገብአ፣

እሊ ሐዲስ ትልህያታት ኦለምቢክ እት ሐን ረዓዮት እድንያይት ልጅነት ኦለምቢክ ገብእ፣ ወህቱ እት ቀበት ኩሉ ወጠንያይ ልጃንለ ድወል ትከምከመ፣እሊ ናይ ኦለምቢክ ትልህያታት እብ ሐዳስ ገበይ ምንለ አንበተ እቱ ወሐር እምበል እት ሰነት 1916።1940።1944 በታተን ባጥር ኢለአምር፣ ወእሊ ሰኖታት እሊ ህዬ ሳልፋይ ወካልኣይ ሐርብ እዲነ ለገብአ እቱ ምን ዐላቱ ለአትካረመ፣ ናይ ኦለምቢክ ትልህያታት እብለትፈናተ ርያዳት ለገምል ምንማቱ ዝያደት ክሉ ላኪን ለልትረተብ ላኪን ወአሀምየት ለትትሀየቡ ትልህየ ህዬ ካስ ዓለምቱ፣

መዕሉመት-ልብ ወድ ሚን ኣደም አክል ክብት እዴ ገብእ፣ ሚዛኑ ምን 225 - 340 ግራም በጽሕ፣ እት ቀበት ሐቴ ደቂቀት ሐድ 70 ዶል ለሀንድግ፣እሊ እት ቀበት ሐቴ ሳዐት 4.200 ዶል።ወእት ቀበት ሐቴ ምዕል 100.800 ዶል ገብእ፣እት ሰነት 37.792.000 ሐቆ ህነደገ።ወምግባይ ዕምር ወድ ሚን ኣደም 60 ሰነት ገብአ ምንገብእ።እሊ ለለትዐጅብ መቶር እት ቀበት እለ መደት እለ ሐድ 2.207.520.000 (ክልኤ ቢልዮን ክልኤ ምእት ወሰቡዕ ምልዮን ወሐምስ ምእት ወዕስረ አልፍ)ዶል ለሀንድግ በህለት ቱ:

ከረርም:ርያደት